b'\n_START_ARTICLE_\nKolono teatras\n_START_PARAGRAPH_\nKolono teatras (isp. Teatro Col\xc3\xb3n, \xe2\x80\x9eKolumbo teatras\xe2\x80\x9c)\xc2\xa0\xe2\x80\x93 vieni did\xc5\xbeiausi\xc5\xb3 ir svarbiausi\xc5\xb3 operos r\xc5\xabm\xc5\xb3 pasaulyje, esantys Argentinos sostin\xc4\x97je, Buenos Air\xc4\x97se. Teatras turi 2367 vietas, 1000 viet\xc5\xb3 stovim\xc4\x85j\xc4\x85 dal\xc4\xaf. I\xc5\xa1sid\xc4\x97st\xc4\x99s miesto centre, prie svarbiausios gatv\xc4\x97s\xc2\xa0\xe2\x80\x93 Bir\xc5\xbeelio 9 aveniu._NEWLINE_Kolono teatras pastatytas 1857\xc2\xa0m., o j\xc4\xaf atidar\xc4\x97 D\xc5\xbeiuzep\xc4\x97s Verd\xc5\xbeio opera Traviata (vos 4 metai po debiuto Italijoje). 1889\xc2\xa0m. pagal architekto Francesco Tamburini planus, teatras prad\xc4\x97tas perstatyti. Ta\xc4\x8diau, mirus architektui, darbai sustojo ir statyba baigta (vad. architektas Julio Dormal) tik 1908\xc2\xa0m._NEWLINE_Naujasis teatras atidarytas 1908\xc2\xa0m. gegu\xc5\xbe\xc4\x97s 25 d. (Gegu\xc5\xbe\xc4\x97s Revoliucijos dien\xc4\x85) su Verd\xc5\xbeio opera Aida. Netrukus Kolono teatras tapo vienu svarbiausi\xc5\xb3 operos teatr\xc5\xb3 pasaulyje, kartu su La Scala ir Metropolitan Opera. Teatre dainavo tokie operos dainininkai kaip Titta Ruffo, Amelita Galli-Curci, Giacomo Lauri-Volpi, Arturo Toscanini, Jane Bathori, Enrico Caruso, Claudia Muzio, Viorica Ursuleac, Maria Callas, Jon Vickers, Norman Treigle, Beverly Sills, John O\xe2\x80\x99Sullivan, Renata Tebaldi, Alfredo Kraus, Pl\xc3\xa1cido Domingo, \xc3\x81stor Piazzolla ir Luciano Pavarotti, Virgilijus Noreika.'